section_heading: Znanstvena djelatnost, otkrića i izumi
paragraph_text: Budiša dobro je poznat po uspostavi upotrebe nekanonskih aminokiselina koje sadrže selen za kristalografiju proteina<ref> dok su se aminokiselinski analozi koji sadržavaju fluor, pokazali posebno podesnim za za <sup>19</sup>F NMR spektroskopiju<ref> i studije proteinskog savijanja (folding). U značajne Budišine izume spadaju i prva demonstracija kako se inženjerstvo genetičkog koda može koristiti kao alat za dizajn terapijskih proteina<ref> i ribosomski sintetiziranih peptidnih lijekova.<ref> Isto tako, pošlo mu je za rukom sprovesti i inovativno inženjerstvo biomaterijala na bazi adhezivnih (ljepljivih) proteina iz školjaka.<ref> U Budišine značajne doprinose ubrajaju se i dizajn kemijskog modela kojim je objasnio ulogu oksidacije metionina u zloćudnoj agregaciji prionskih proteina<ref> te otkriće uloge endo/egzo konformacije prolinskog prstena za stabilnost, savijanje (folding) i translaciju proteina.<ref><ref>